《寄养拙》
宋代·王绅

皇风布清穆，四海臻泰和。故家有乔木，生意钟近柯。

朝擢艺苑秀，暮涉文渊波。六籍既淹贯，百氏仍爬罗。

涵蓄渺无涯，蜚声应鸣珂。超然谢荣名，端居阅羲娥。

处静恒自足，乐道匪有他。由来重交谊，许我常相过。

明月照长干，怀人发浩歌。几回清夜阑，梦绕秦淮河。

作者简介：宋人。神宗元丰初内官。效王建作宫词百首。